b'\n_START_ARTICLE_\nDegradacija okolja\n_START_PARAGRAPH_\nDegradacija oziroma razvrednotenje okolja je slab\xc5\xa1anje oziroma zmanj\xc5\xa1anje ekolo\xc5\xa1ke vrednosti okolja zaradi razli\xc4\x8dnih \xc5\xa1kodljivih sprememb. Te spremembe so lahko biolo\xc5\xa1ke, fizikalne ali kemi\xc4\x8dne._NEWLINE_Degradacijo okolja v veliki meri povzro\xc4\x8da predvsem \xc4\x8dlovek s svojimi nevarnimi posegi v okolje oziroma poizkusi. Posledice degradacije okolja se ka\xc5\xbeejo predvsem v delovanju ekosistema, saj velikokrat prihaja do najrazli\xc4\x8dnej\xc5\xa1ih motenj. Najpogosteje so to motnje v procesu kro\xc5\xbeenja elementov, motnja pretoka energije ter motnja samoregulacijskih sposobnosti v ekosistemu._NEWLINE_Degradacija okolja pa zavzema tudi degradacijo ozra\xc4\x8dja, tal in voda.\n_START_SECTION_\nDegradacija ozra\xc4\x8dja\n_START_PARAGRAPH_\nVzroki za degradacijo ozra\xc4\x8dja so spremembe razmerja njegovih naravnih sestavin, vsebnost strupenih primesi in zapra\xc5\xa1itev.\n_START_SECTION_\nDegradacija tal\n_START_PARAGRAPH_\nDegradacijo tal zaznamujejo motnje toplotnih in vodnih razmer, poslab\xc5\xa1anje rodovitnosti prsti zaradi sprememb v njeni zgradbi, spremembe pH zemlje ter spremembe v sestavi favne in mikroflore prsti.\n_START_SECTION_\nDegradacija voda\n_START_PARAGRAPH_\nDegradacijo voda pa zaznamujejo sprememba sestave in koli\xc4\x8dine mineralnih soli, organskih sestavin in plinov ter sprememba temperature.'